**EELNÕU**

03.11.2025

|  |
| --- |
|  |

**Taimekaitseseaduse ja riigilõivuseaduse muutmise seadus**

**§ 1. Taimekaitseseaduse muutmine**

Taimekaitseseaduses tehakse järgmised muudatused:

**1)** paragrahvi 14 lõikes 1 asendatakse arv „5“ arvuga „3“;

**2)** paragrahvi 17 lõige 1 muudetakse ja sõnastatakse järgmiselt:

„(1) Ekspordi fütosanitaarsertifikaadi, reekspordi fütosanitaarsertifikaadi ja ekspordieelse sertifikaadi taotluse menetlemisega seotud toimingute eest tasub ettevõtja järelevalvetasu käesoleva seaduse §-s 8711 sätestatud alusel ja korras.“;

**3**) paragrahvi 30 lõike 4 punkti 1 täiendatakse pärast sõna „esitanud“ sõnadega „või tegevusloa saanud“;

**4)** paragrahvi 317 lõike 2 punktis 3 asendatakse sõnad „andmed ja dokumendid“ sõnaga „teave“;

**5)** paragrahvi 318 punkt 2 muudetakse ja sõnastatakse järgmiselt:

„2) ettevõtja on määranud käesoleva seaduse § 317 lõike 2 punktis 7 nimetatud vastutava isiku;“;

**6)** paragrahvi 37 lõige 2 muudetakse ja sõnastatakse järgmiselt:

„(2) Liiduvälisest riigist Eestisse toimetamise korral tehakse Euroopa Parlamendi ja nõukogu määruse (EL) 2017/625 artikli 47 lõike 1 punkti c alusel kehtestatud loetelus nimetatud taimede, taimsete saaduste ja muude objektide ametlikku kontrolli käesolevas seaduses ning Euroopa Parlamendi ja nõukogu määruses (EL) 2017/625 sätestatud alusel ja korras.“;

**7)** paragrahvi 37 lõige 6 muudetakse ja sõnastatakse järgmiselt:

„(6) Käesoleva paragrahvi lõikes 3 viidatud taime, taimse saaduse ja muu objekti liiduvälisest riigist Eestisse kavandatavast toimetamisest teavitab kaubasaadetise eest vastutav isik vähemalt üks tööpäev ette seda piiripunkti, mille kaudu toimetamine on kavandatud. Maanteepiiripunkti kaudu kavandatavast toimetamisest teavitatakse seda piiripunkti, mille kaudu toimetamine on kavandatud, vähemalt neli tundi ette.“;

**8)** paragrahvi 37 lõige 7 tunnistatakse kehtetuks;

**9)** seaduse 2. peatüki 61. jagu tunnistatakse kehtetuks;

**10)** paragrahvi 451 lõike 1 punkti 2 täiendatakse pärast sõna „objekti“ sõnadega „töötlemise ja“;

**11**) paragrahvi 60 lõiget 5 täiendatakse teise lausega järgmises sõnastuses:

„Nimetatud taotluse menetlusele kohaldatakse käesoleva paragrahvi lõikes 2 sätestatut.“;

**12)** paragrahvi 601 tekst muudetakse ja sõnastatakse järgmiselt:

„(1) Käesoleva seaduse §-s 60 nimetatud taotleja maksab Põllumajandus- ja Toiduametile toimeaine, taimekaitseaine ja sünergisti heakskiitmise taotluse nõuetekohasuse kontrollimise eest tasu.

(2) Toimeaine, taimekaitseaine ja sünergisti heakskiitmise taotluse nõuetekohasuse kontrollimise tasu on toimeaine, taimekaitseaine ja sünergisti heakskiitmise taotluse nõuetekohasuse kontrollimise eest tasutav summa.

(3) Taotleja maksab lisaks toimeaine, taimekaitseaine ja sünergisti heakskiitmise taotluse nõuetekohasuse kontrollimise tasule toimeaine, taimekaitseaine ja sünergisti erialase hindamise eest.

(4) Erialase hindamise tasu on taimekaitsevahendi või toimeaine, taimekaitseaine ja sünergisti identsuse, füüsikaliste ja keemiliste omaduste, analüüsimeetodite, toksikoloogiliste omaduste, kokkupuutest tuleneva riski, jääkide, keskkonnas käitumise ja leviku, ökotoksikoloogiliste omaduste ning efektiivsuse hindamise eest käesoleva seaduse alusel kehtestatud määras tasutav summa.

(5) Euroopa Parlamendi ja nõukogu määruse (EÜ) nr 1107/2009 artikli 12 lõikes 3 sätestatud täiendavat hindamist käsitatakse erialase hindamisena, mille eest tasutavale summale kohaldatakse käesolevas paragrahvis erialase hindamise tasu kohta sätestatut.

(6) Käesoleva paragrahvi lõigetes 2 ja 4 nimetatud tasu makstakse tunnitasuna, mille määra arvutamise aluseks võetakse Põllumajandus- ja Toiduameti taimekaitse valdkonnas taotluste nõuetekohasuse kontrollimise ja erialase hindamisega seotud personali- ja majandamiskulud tasu määra kehtestamise kvartalile eelnenud nelja kvartali jooksul.

(7) Toimeaine, taimekaitseaine ja sünergisti heakskiitmise taotluse nõuetekohasuse kontrollimise tasu ning erialase hindamise tasu määrad kehtestab igaks aastaks valdkonna eest vastutav minister määrusega.

(8) Põllumajandus- ja Toiduamet teeb otsuse käesoleva paragrahvi lõikes 2 nimetatud tasu suuruse kohta kümne tööpäeva jooksul käesoleva seaduse § 60 lõikes 3 ning Euroopa Parlamendi ja nõukogu määruse (EÜ) nr 1107/2009 artikli 9 lõigetes 2 ja 3 nimetatud teate elektrooniliselt või postiga kättetoimetamise päevast arvates.

(9) Põllumajandus- ja Toiduamet teeb otsuse käesoleva paragrahvi lõikes 4 nimetatud tasu suuruse kohta kümne tööpäeva jooksul käesoleva seaduse § 60 lõikes 4 nimetatud esialgse hindamisaruande Euroopa Komisjonile ja Euroopa Toiduohutusametile edastamise päevast arvates.

(10) Põllumajandus- ja Toiduamet teeb otsuse Euroopa Parlamendi ja nõukogu määruse (EÜ) nr 1107/2009 artikli 12 lõikes 3 sätestatud täiendava hindamise tasu kohta kümne tööpäeva jooksul Euroopa Toiduohutusameti järelduste avaldamisest arvates.

(11) Käesoleva paragrahvi lõigetes 8‒10 nimetatud otsus toimetatakse taotlejale kätte viie tööpäeva jooksul otsuse tegemisest arvates.

(12) Taotleja kannab käesoleva paragrahvi lõigetes 8‒10 nimetatud otsuses määratud summa otsuses näidatud pangakontole kümne kalendripäeva jooksul otsuse saamisest arvates. Kui taotleja ei maksa käesoleva paragrahvi lõigetes 2 ja 4 nimetatud tasu ettenähtud tähtaja jooksul, on Põllumajandus- ja Toiduametil õigus anda tasu maksmiseks kohustav otsus sundtäitmisele täitemenetluse seadustikus sätestatud korras.“;

**13)** paragrahvi 65 lõige 1 muudetakse ja sõnastatakse järgmiselt:

„(1) Taimekaitsevahendi Eestis turule laskmiseks esitab isik Euroopa Parlamendi ja nõukogu määruse (EÜ) nr 1107/2009 artiklites 33, 40, 47, 51 ja 53 nimetatud loa saamiseks kirjaliku taotluse Põllumajandus- ja Toiduametile ning tasub artiklites 33 ja 47 nimetatud loa taotluse eest riigilõivu riigilõivuseaduses sätestatud määras juhul, kui Eesti on taotlust läbi vaatav liikmesriik sama määruse artikli 35 tähenduses. Riigilõivu ei tule tasuda sama määruse artiklites 40, 51 ja 53 nimetatud taotluse esitamise eest.“;

**14)** paragrahvi 73 lõiget 1 täiendatakse pärast sõna „riigilõivu“ tekstiosaga „riigilõivuseaduses sätestatud määras juhul, kui Eesti on taotlust läbi vaatav liikmesriik sama määruse artikli 35 tähenduses“;

**15**) seadust täiendatakse §-ga 732 järgmises sõnastuses:

„**§ 732. Taimekaitsevahendi erialase hindamise tasu**

(1) Kui taimekaitsevahendi loa andmise või muutmise otsustamiseks on vaja taimekaitsevahendit erialaselt hinnata, siis maksab käesoleva seaduse § 65 lõikes 1 ja § 73 lõikes 1 nimetatud isik Põllumajandus- ja Toiduametile taimekaitsevahendi erialase hindamise tasu. Erialase hindamise tasu ei võeta Euroopa Parlamendi ja nõukogu määruse (EÜ) nr 1107/2009 artiklites 51 ja 53 nimetatud loa taotluse puhul.

(2) Taimekaitsevahendi erialase hindamise tasu suuruse arvestamisel kohaldatakse toimeaine, taimekaitseaine ja sünergisti erialase hindamise tasu arvestamise kohta käesoleva seaduse § 601 lõikes 6 sätestatut.

(3) Taimekaitsevahendi erialase hindamise tasu määra kehtestab igaks aastaks valdkonna eest vastutav minister määrusega.

(4) Põllumajandus- ja Toiduamet teeb otsuse taimekaitsevahendi erialase hindamise tasu suuruse kohta kümne tööpäeva jooksul käesoleva seaduse §-s 68 ja § 73 lõikes 2 nimetatud otsuse tegemisest arvates. Taimekaitsevahendi erialase hindamise tasu otsus toimetatakse isikule kätte viie tööpäeva jooksul otsuse tegemisest arvates.

(5) Kui käesoleva seaduse § 65 lõikes 1 ja § 73 lõikes 1 nimetatud isik ei maksa taimekaitsevahendi erialase hindamise tasu ettenähtud tähtaja jooksul, on Põllumajandus- ja Toiduametil õigus anda tasu maksmiseks kohustav otsus sundtäitmisele täitemenetluse seadustikus sätestatud korras.“;

**16)** paragrahvi 76 täiendatakse lõikega 5 järgmises sõnastuses:

„(5) Käesolevas seaduses turustaja kohta sätestatut kohaldatakse ka sellise professionaalse kasutaja ja nõustaja suhtes, kes tegutseb turustajana.“;

**17)** paragrahvi 78 lõiked 6 ja 7 muudetakse ning sõnastatakse järgmiselt:

„(6) Professionaalne kasutaja peab kasutatud taimekaitsevahendite üle arvestust Euroopa Parlamendi ja nõukogu määruse (EÜ) nr 1107/2009 artikli 67 kohaselt. Taimekaitsevahendi kasutamise teenuse tellimise korral peab teenuse saaja lisaks arvestust teenuse osutajate üle.

(7) Taimekaitsevahendit on keelatud kasutada lennukilt või helikopterilt. Taimekaitsevahendit võib kasutada muult õhusõidukilt üksnes käesoleva paragrahvi lõikes 1 nimetatud tingimustel ja käesoleva seaduse alusel kehtestatud nõuete kohaselt.“;

**18)** paragrahvi 781 täiendatakse lõigetega 3 ja 4 järgmises sõnastuses:

„(3) Käesoleva paragrahvi lõikes 1 nimetatud alal ei ole lubatud kasutada taimekaitsevahendit õhusõidukilt.

(4) Enne vegetatsiooniperioodi algust esitab professionaalne kasutaja taimekaitsevahendi õhust kasutamiseks Põllumajandus- ja Toiduametile:

1) andmed ala kohta, millel kavatsetakse taimekaitsevahendit kasutada;

2) nimetatud alal kasvava taimekultuuri nimetus;

3) eeldatava tõrjutava taimekahjustaja nimetus.

(5) Käesoleva paragrahvi lõikes 4 nimetatud teabe ja asjakohase teabe taimekaitsevahendi õhust kasutamise nõuete kohta avalikustab Põllumajandus- ja Toiduamet pädeva asutusena oma veebilehel.“;

**19)** paragrahvi 782 lõige 1 muudetakse ja sõnastatakse järgmiselt:

„(1) Taimekaitsevahendi turustajal, professionaalsel kasutajal ja nõustajal peavad olema asjakohased teadmised, mille olemasolu tõendab taimekaitsetunnistus.“;

**20)** paragrahvi 782 täiendatakse lõigetega 21– 23 järgmises sõnastuses:

„(21) Turustaja taimekaitsetunnistus annab õiguse turustada kõiki taimekaitsevahendeid peale väga mürgiste.

(22) Professionaalse kasutaja taimekaitsetunnistus annab õiguse osta, kasutada ja turustada kõiki taimekaitsevahendeid peale väga mürgiste.

(23) Nõustaja taimekaitsetunnistus annab õiguse osta, kasutada ja turustada kõiki taimekaitsevahendeid peale väga mürgiste ning anda nõu nende kasutamise kohta.“;

**21)** paragrahvi 782 täiendatakse lõigetega 31 ja 32 järgmises sõnastuses:

„(31) Käesolevas seaduses turustaja ja professionaalse kasutaja kohta sätestatut kohaldatakse ka nõustaja suhtes.

(32) Käesolevas seaduses turustaja kohta sätestatut kohaldatakse ka professionaalse kasutaja suhtes.“;

**22)** paragrahvi 782 lõiget 5 täiendatakse pärast tekstiosa „Põllumajandus- ja Toiduamet“ tekstiosaga „eksami sooritanud isikule“;

**23)** paragrahvi 782 täiendatakse lõikega 61 järgmises sõnastuses:

„(61) Põllumajandus- ja Toiduamet tunnistab taimekaitsetunnistuse kehtetuks, kui isikule väljastatakse uus taimekaitsetunnistus.“;

**24)** paragrahvi 79 täiendatakse lõikega 21 järgmises sõnastuses:

„(21) Käesoleva paragrahvi lõikes 1 nimetatud koolitusasutus võib läbi viia taimekaitsekoolituse eksami, kui Põllumajandus- ja Toiduamet on heaks kiitnud koolitusasutuse koostatud eksami ülesehituse ja läbiviimise korra. Põllumajandus- ja Toiduamet otsustab taimekaitsekoolituse eksami ülesehituse ja läbiviimise korra heakskiitmise või selle heakskiitmata jätmise 20 tööpäeva jooksul nimetatud korra saamisest arvates. Põllumajandus- ja Toiduamet jätab taimekaitsekoolituse eksami ülesehituse ja läbiviimise korra heaks kiitmata, kui see ei vasta käesoleva paragrahvi lõike 6 alusel kehtestatud nõuetele.“;

**25)** paragrahvi 79 lõige 3 tunnistatakse kehtetuks;

**26)** paragrahvi 79 lõike 5 teisest lausest jäetakse välja sõna „uuesti“;

**27)** paragrahvi 79 lõiget 6 täiendatakse pärast sõnu „koolituse kestuse“ sõnadega „ning eksami ülesehituse ja läbiviimise“;

**28)** paragrahvi 80 tekst muudetakse ja sõnastatakse järgmiselt:

„(1) Taimekaitsevahendite registri eesmärk on tagada Eestis turule lastud taimekaitsevahendite nõuetekohasus ning tõhus järelevalve turule lastud taimekaitsevahendite ja nende kasutamise nõuete täitmise üle.

(2) Taimekaitsevahendite registri põhimääruse kehtestab valdkonna eest vastutav minister määrusega, milles sätestatakse:

1) andmete esitajad ja nendelt saadavad andmed;

2) täpsem andmekoosseis;

3) vastutava töötleja ja volitatud töötleja ülesanded;

4) andmetele juurdepääsu ja andmete väljastamise kord;

5) muud andmekogu pidamiseks vajalikud tingimused, nagu andmete säilitustähtaeg.

(3) Taimekaitsevahendite registrisse kantakse:

1) andmed turule lastud taimekaitsevahendite ja taimekaitsetunnistuse kohta;

2) taimekaitsevahendi tootja ja turustaja ning väga mürgise taimekaitsevahendi kasutaja nimi, registri- või isikukood või isikukoodi puudumise korral sünniaeg ja kontaktandmed;

3) andmed taimekaitsevahendi hoiu- ja turustamiskoha kohta.

(4) Taimekaitsevahendite registri vastutav töötleja on Regionaal- ja Põllumajandusministeerium ning volitatud töötleja määratakse registri põhimääruses.“;

**29)** paragrahvi 81 lõikes 1 asendatakse tekstiosa „§ 682 lõikes 2 ja §-s 73“ tekstiosaga „§ 682 lõikes 2, §-s 73 ning § 782 lõigetes 5 ja 6“;

**30)** paragrahvi 81 lõike 3 teine lause muudetakse ja sõnastatakse järgmiselt:

„Andmete muutumise korral taotleb isik viivitamata registris muudatuste tegemist ning tasub riigilõivu.“;

**31**) paragrahvi 82 lõige 1 tunnistatakse kehtetuks;

**32)** paragrahvis 83 asendatakse tekstiosa „pihusti, manomeeter, filter, sõel ja paagi puhastusseade“ tekstiosaga „paak, pump ja pihusti“;

**33)** paragrahvi 875 lõike 2 punkt 8 muudetakse ja sõnastatakse järgmiselt:

„8) osalema igal aastal vähemalt ühel korral taimekaitseseadme või selle tehnilise kontrolli alases õppetegevuses, nagu infopäev, konverents või täienduskoolitus.“;

**34**) paragrahvi 877 lõiked 3 ja 4 muudetakse ning sõnastatakse järgmiselt:

„(3) Põllumajandus- ja Toiduamet on Euroopa Parlamendi ja nõukogu määruse (EL) 2017/625 artiklis 109 nimetatud mitmeaastase kontrollikava ja sama määruse artikli 111 lõike 2 punktis a nimetatud taimetervise, taimekahjustajate ja taimekaitsevahendite eest vastutav asutus ning täidab kõiki asjakohaseid nõudeid.

(4) Põllumajandus- ja Toiduamet on järelevalvekoostöö kontaktasutus Euroopa Parlamendi ja nõukogu määruse (EL) 2017/625 artikli 103 lõike 1 tähenduses sama määruse artikli 111 lõike 2 punktis a nimetatud taimetervise, taimekahjustajate ja taimekaitsevahendite puhul.“;

**35)** seaduse 41. peatükki täiendatakse §-dega 8711‒**8713** järgmises sõnastuses:

„**§ 8711. Järelevalvetasu**

(1) Järelevalvetasu on teatamis- või loakohustusega ettevõtja tegevuse, taime, taimse saaduse või muu objekti üle ning taimekaitsevahendi turulelaskmise, turustamise ja kasutamise nõuetekohasuse üle ametliku kontrolli ja muu ametliku toimingu (edaspidi *järelevalvetoiming*) tegemise eest käesoleva seaduse alusel kehtestatud määras ettevõtja tasutav summa.

(2) Järelevalvetasu on ka Euroopa Parlamendi ja nõukogu määruse (EL) 2017/625 artikli 80 kohaselt käesoleva seaduse alusel kehtestatud määras tasutav summa järgmiste järelevalvetoimingute tegemise eest:

1) käesoleva seaduse § 16 lõike 2 alusel tehtud ekspordi fütosanitaarsertifikaadi, reekspordi fütosanitaarsertifikaadi ja ekspordieelse sertifikaadi menetlemisega seotud kontrollitoimingud;

2) Euroopa Parlamendi ja nõukogu määruse (EL) 2016/2031 artikli 98 lõike 3 alusel puidust pakkematerjali ning puidu ja muu objekti töötlemise ja vastavusmärgiga märgistamise ning puidust pakkematerjali parandamise nõuetekohasuse ametlik kontroll.

(3) Teatamis- või loakohustusega ettevõtja maksab järelevalvetasu Euroopa Parlamendi ja nõukogu määruse (EL) 2017/625 artikli 47 lõike 1 punktis c nimetatud taime, taimse saaduse või muu objekti nõuetekohasuse üle järelevalvetoimingu tegemise eest piiripunktis või sama määruse artikli 53 lõike 1 punktis a nimetatud kontrollipunktis või artikli 79 lõike 2 punktis c nimetatud juhul.

(4) Taimekaitsevahendi turulelaskmise, turustamise ja kasutamisega tegelev ettevõtja maksab järelevalvetasu taimekaitsevahendi turulelaskmise, turustamise ja kasutamise nõuetekohasuse üle järelevalvetoimingu tegemise eest Euroopa Parlamendi ja nõukogu määruse (EL) 2017/625 artikli 79 lõike 2 punktis c nimetatud juhul.

(5) Järelevalvetasu maksmiseks kohustatud isik (edaspidi *kohustatud isik*) on isik, kelle suhtes on tehtud järelevalvetoiming.

(6) Mitu kohustatud isikut vastutavad ühise järelevalvetoimingu tegemise eest järelevalvetasu maksmise korral solidaarselt.

(7) Euroopa Parlamendi ja nõukogu määruse (EL) 2017/625 artikli 79 lõikes 1 nimetatud juhul võetakse järelevalvetasu sama määruse IV lisas kehtestatud määras.

(8) Järelevalvetasu võetakse Euroopa Parlamendi ja nõukogu määruse (EL) 2017/625 artikli 79 lõike 2 punktis c ja käesoleva paragrahvi lõikes 2 nimetatud järelevalvetoimingute tegemise eest tunnitasuna.Kui tuvastatud nõuete rikkumisega seoses on vaja teha laboratoorne lisauuring, maksab kohustatud isik ka selle uuringu tegemise kulud.

(9) Kohustatud isik maksab tunnitasu järelevalvetoimingu tegemisele kulunud aja eest,  kuid mitte rohkem kui kaheksa tunni eest järelevalvetoimingu kohta. Järelevalvetoimingu tegemisele kulunud aeg arvestatakse poole tunni täpsusega. Arvesse ei võeta järelevalvetoimingu tegemise paika kohalesõiduks kulunud aega.

(10) Tunnitasu määra arvutamise aluseks võetakse Euroopa Parlamendi ja nõukogu määruse (EL) 2017/625 artiklis 81 nimetatud kulud, mis on seotud Põllumajandus- ja Toiduameti taimetervise ja taimekaitse valdkonna järelevalvetoimingute tegemisega. Järelevalvetoimingute tegemisega seotud töötasu ja majanduskulu, sealhulgas sõidukulu arvutamisel lähtutakse tegelikust kulust tunnitasu määra kehtestamise kvartalile eelnenud nelja kvartali jooksul. Nimetatud ajavahemikul järelevalvetoimingute tegemisega seotud kogukulu jagatakse samal ajavahemikul järelevalvetoimingute tegemisele, välja arvatud laborianalüüside ja uuringute tegemisele kulunud töötundidega.

(11) Järelevalvetoimingu tegemise eest võetava tunnitasu määra igaks aastaks kehtestab valdkonna eest vastutav minister määrusega.

**§ 8712. Järelevalvetasu maksmine**

(1) Kohustatud isik maksab käesoleva seaduse § 8711 lõigetes 1 ja 2 nimetatud järelevalvetasu Põllumajandus- ja Toiduameti esitatud järelevalvetasu sissenõudmise otsuses määratud summas Rahandusministeeriumi riigikassa kontsernikonto koosseisus olevale Põllumajandus- ja Toiduameti pangakontole. Euroopa Parlamendi ja nõukogu määruse (EL) 2017/625 artikli 79 lõikes 1 nimetatud juhul võib kohustatud isik maksta järelevalvetasu tolliasutuse kassasse.

(2) Euroopa Parlamendi ja nõukogu määruse (EL) 2017/625 artikli 79 lõikes 1 nimetatud juhul võib Põllumajandus- ja Toiduamet küllaldase garantii korral või juhul, kui kohustatud isik on varem maksnud järelevalvetasu õiges suuruses ja õigel ajal, vabastada kohustatud isiku järelevalvetasu maksmisest enne kaubasaadetise liiduvälisest riigist Eestisse toimetamise lubamist ühtse sisseveodokumendi alusel.

(3) Euroopa Parlamendi ja nõukogu määruse (EL) 2017/625 artikli 79 lõike 2 punktis c, käesoleva seaduse § 8711 lõikes 2ning käesoleva paragrahvi lõikes 2 sätestatud juhul teeb Põllumajandus- ja Toiduamet eelmise kalendrikuu jooksul tehtud järelevalvetoimingute eest järelevalvetasu sissenõudmise otsuse iga kalendrikuu kümnendaks kuupäevaks.

(4) Järelevalvetasu sissenõudmise otsus toimetatakse kohustatud isikule kätte viie tööpäeva jooksul otsuse tegemisest arvates.

(5) Käesoleva paragrahvi lõikes 3 sätestatud juhul kannab kohustatud isik järelevalvetasu sissenõudmise otsuses määratud summa üle otsuses näidatud pangakontole kümne tööpäeva jooksul järelevalvetasu sissenõudmise otsuse saamisest arvates.

(6) Järelevalvetasu maksmise ja maksmise kontrollimise korra kehtestab valdkonna eest vastutav minister määrusega.

(7) Kui kohustatud isik ei maksa järelevalvetasu käesoleva paragrahvi lõikes 5 nimetatud tähtaja jooksul, on Põllumajandus- ja Toiduametil õigus anda järelevalvetasu sissenõudmise otsus sundtäitmisele täitemenetluse seadustikus sätestatud korras.

**§** **8713. Enammakstud järelevalvetasu tagastamine**

(1) Enammakstud järelevalvetasu tagastatakse, kui järelevalvetasu on makstud ettenähtust suuremas summas.

(2) Kohustatud isikul on õigus taotleda enammakstud järelevalvetasu tagastamist selle maksmise päevast alates kahe aasta jooksul.

(3) Enammakstud järelevalvetasu tagastamise taotlemiseks esitab kohustatud isik Põllumajandus- ja Toiduametile sellekohase kirjaliku taotluse ja järelevalvetasu maksmist tõendava dokumendi.

(4) Põllumajandus- ja Toiduamet teeb enammakstud järelevalvetasu tagastamise või tagastamisest keeldumise otsuse kümne tööpäeva jooksul käesoleva paragrahvi lõikes 3 nimetatud taotluse saamisest arvates. Enammakstud järelevalvetasu ei tagastata, kui isikul puudub õigus tagasimakset saada või kui ei ole võimalik kindlaks teha järelevalvetasu maksnud isikut või isikut, kelle eest on järelevalvetasu makstud. Enammakstud järelevalvetasu kantakse üle käesoleva paragrahvi lõikes 3 nimetatud taotluses märgitud pangakontole kümne kalendripäeva jooksul enammakstud järelevalvetasu tagastamise otsuse tegemisest arvates.

(5) Enammakstud järelevalvetasu tagastamise korra kehtestab valdkonna eest vastutav minister määrusega.“;

**36)** paragrahvi 882 lõige 9 tunnistatakse kehtetuks;

**37)** paragrahvi 882 täiendatakse lõikega 10 järgmises sõnastuses:

„(10) Põllumajandus- ja Toiduametil on õigus teha kontrolltehing käesoleva seaduse §-s 883 sätestatud korras.“;

**38)** seadust täiendatakse §-ga 883 järgmises sõnastuses:

„**§** **883.****Kontrolltehing**

(1) Põllumajandus- ja Toiduametil on õigus teha kontrolltehing, kui käesolevas seaduses või Euroopa Liidu õigusaktis taimepassi ja selle väljastamise, sealhulgas kaitstava piirkonna kohta sätestatud nõuete, taimekaitsevahendi loa olemasolu ning taimekaitsevahendi turulelaskmise ja turustamise kohta kehtestatud nõuete täitmise üle ei ole muul viisil võimalik järelevalvet teha või see on oluliselt raskendatud ning kontrolltehing on vajalik olulise ohu ennetamiseks, väljaselgitamiseks või tõrjumiseks või korrarikkumise kõrvaldamiseks käesoleva seaduse §-s 881 sätestatud juhtudel.

(2) Kontrolltehing on tsiviilõigusliku müügilepingu või muu võlaõigusliku tehingu tunnustega toiming, mille eesmärk on kontrollida õigusaktiga kehtestatud nõuetest kinnipidamist. Kontrolltehingut tehakse muu hulgas veebilehel või muu sidevahendi abil.

(3) Kontrolltehingut tegev ametiisik ei pea tehingu tegemisel ennast esitlema ega kandma vormiriietust, samuti ei pea ta esitama ametitunnistust enne kontrolltehingu eesmärgi saavutamist.

(4) Kontrolltehingu tegemisel ei või teha jälitustoimingut, kihutada isikut süüteo toimepanemisele ega panna toime süüteotunnustega tegu.

(5) Kui taimekaitsevahendit müüakse sidevahendi abil, võib ametiisik teha kontrolltehingu avaliku korra eest mittevastutava isiku vahendusel tema nõusolekul, tehes selleks vajaduse korral kande taimekaitsetunnistuse olemasolu kohta taimekaitsevahendite registrisse.

(6) Kontrolltehingut tegev ametiisik teavitab isikut kontrolltehingu tegemisest viivitamata pärast kontrolltehingu eesmärgi saavutamist, põhjendades kontrolltehingu tegemise asjakohasust. Isiku teavitamise võib kirjaliku põhjendatud otsusega edasi lükata, kui see on vajalik sama isiku tegevusega seotud järelevalve jätkamiseks või teiste isikute poolt niisuguste tehingute tegemisele esitatud nõuete järgimise kontrollimiseks. Teavitamist ei või edasi lükata rohkem kui kolm kuud kontrolltehingu tegemise päevast alates.

(7) Kontrolltehing protokollitakse korrakaitseseaduse §-s 12 sätestatud korras.

(8) Kontrolltehingust teavitamise edasilükkamise korral viidatakse kontrolltehingu protokollis edasilükkamise otsusele. Protokoll toimetatakse kätte isikule, kelle suhtes kontrolltehing tehti.

(9) Kontrolltehingu käigus tehtud tehing on tühine.“;

**39)** seaduse normitehnilist märkust täiendatakse pärast tekstiosa „Euroopa Parlamendi ja nõukogu direktiiv 2009/128/EÜ, millega kehtestatakse ühenduse tegevusraamistik pestitsiidide säästva kasutamise saavutamiseks (ELT L 309, 24.11.2009, lk 71–86)“ tekstiosaga „, muudetud määrustega (EL) nr 652/2014 (ELT L 189, 27.06.2014, lk 1–32), (EL) 2019/1243 (ELT L 198, 25.07.2019, lk 241–344) ning direktiiviga (EL) 2019/782 (ELT L 127, 16.05.2019, lk 4–10)“.

**§ 2. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 26117 tekst muudetakse ja sõnastatakse järgmiselt:

„(1) Euroopa Parlamendi ja nõukogu määruse (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1–50) artiklis 33nimetatud loa taotluse läbivaatamise eest tasutakse Eestis ja teises Euroopa Liidu liikmesriigis taimekaitsevahendi turulelaskmise korral riigilõivu 8400 eurot.

(2) Euroopa Parlamendi ja nõukogu määruse (EÜ) nr 1107/2009 artiklis 43 nimetatud loa taotluse läbivaatamise eest tasutakse riigilõivu 4200 eurot.

(3) Euroopa Parlamendi ja nõukogu määruse (EÜ) nr 1107/2009 artiklis 47 nimetatud loa taotluse läbivaatamise eest tasutakse riigilõivu 1120 eurot.

(4) Euroopa Parlamendi ja nõukogu määruse (EÜ) nr 1107/2009 artiklis 52 nimetatud loa taotluse läbivaatamise eest tasutakse riigilõivu 350 eurot.

(5) Euroopa Parlamendi ja nõukogu määruse (EÜ) nr 1107/2009 artiklites 33 ja 45 nimetatud loa muutmise taotluse läbivaatamise eest tasutakse riigilõivu 1120 eurot.“;

**2)** paragrahvi 26118 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Taimekaitsevahendi registrikande muutmise eest tasutakse riigilõivu 70 eurot.“;

**3)** paragrahvid 26121 ja26123 tunnistatakse kehtetuks.

**§ 3. Seaduse jõustumine**

(1) Käesolev seadus jõustub 2026. aasta 1. märtsil.

(2) Käesoleva seaduse § 1 punktid 2, 9, 12‒15, 34 ja 35 ning § 2 jõustuvad 2026. aasta 1. juulil.

Lauri Hussar

Riigikogu esimees

Tallinn, ….. ……. 2026

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus ……………. 2026. a

Vabariigi Valitsuse nimel

(allkirjastatud digitaalselt)

Heili Tõnisson

valitsuse nõunik